300 Prope

*Dominus est prope* homini, [Philip. 4:5].

Primo, ut custodiat eum a malo. Sicut pastor est prope gregi, zelotipus coniugi. Si ergo vxor cauet a superfluis in presencia mariti, quando plus in conspectu Dei, Philip. 4[:5]: *Modestia vestra nota sit omnibus hominibus: Dominus prope est*. Sed heu quod dicitur, Ysai. 57[:8]: *Juxta me* recepisti *adulterum*.

Secundo, prope est Dominus ut promoueant in bono. Sicut pater familia iuxta operarios, agricola iuxta boues, ut exercitet et stimulet, operarius presente domino non ociatur. Ideo in vespere petit mercedem, Rom. 13[:11]: *Et hoc scientes tempus: quia hora est jam nos de somno surgere. Nunc* autem *propior est nostra salus*.

Tercio, ut exaudieat in peticionibus. Sicut pauper proprie diuinitem, et nutrix prope puerum clamantem, Psal. [144:18]: *Prope est Dominus omnibus invocantibus eum, in veritate*. Ut scilicet si petant vera eterna, non transitoria. Ideo Ysai. [55:6]: *Quærite Dominum* cum *inveniri potest; invocate eum dum prope est*.

¶ Oportet heu quia Jer. 12[:2]: *Prope es tu ori eorum, et longe a renibus eorum*.

¶ Quarto, ut subuenisti in necessitatibus. Sicut pater filio in tirocinio, non quod statim liberet eum abutribus, sed uult ut aliqua sustineat, ut sic laudem adquirat, si autem in magno periculo eum videret. Sic non statim Deus liberat suos electos ab infinitate a tribulatione, sed expectat ut sic gloriam adquirant, sed a periculo dampnacionis eos vltimo eripere, Psal. [118:151]: *Prope es tu*, scilicet, ad subueniendum tribulatis.

Quinto, ut pariat penitentibus. Sicut contigit de patre et filio prodigo, Luc. [15:11].

¶ Qui debet aliquando docere, ad notandum oportet, quod prope stet sustinendo mentum eius, alioquin est in periculo. Nos sumus in hoc mundo, sicut natantes in mari, Psal. [76:20]: *In mari via tua*, vbi est notandum quod diu homo in natando habet caput supra aquam bene euadet. Sed si demergatur periculum est, sic est quamdiu homo rationem liberam ad Deum non petebit.